惡龍

惡龍，又有叫西方龍或者歐洲龍，英文叫 ，係歐洲啲神話同民間傳說入面嘅一種動物，由北歐至意大利至東歐... 等多地，都有傳說提起惡龍。

一隻典型嘅惡龍形象如下：
凶邪：新約聖經《啟示錄》據講有提到撒旦變身做隻 drákon；基督教對歐美影響咁深遠，歐美人自然興將龍描繪成邪惡嘅，例如喺歐美地區傳統嘅故仔當中，成日都會有「惡龍捉走咗公主，英勇嘅騎士殺龍同救返公主」噉嘅橋段。
身形：惡龍通常身形強壯，有四肢同一條粗壯嘅尾，而且有翼識飛，啲翼好多時望落似蝙蝠嘅翼－突顯佢哋邪惡；
力量：惡龍通常擁有強大嘅魔法力量，多數識噴火；現代奇幻作品仲會講惡龍噴第啲危險嘢－例如冰雪或者閃電呀噉；
早喺古希臘同古羅馬嗰陣，歐洲已經有關於惡龍嘅傳說，類似嘅傳說喺打後嘅中世紀都仲有周圍流傳。去到廿世紀中後期，惡龍成為咗西方奇幻故仔嘅常用橋段，有唔少出名嘅西方媒體作品都有提到惡龍－例子可以睇吓《冰與火之歌》同《哈利波特》等嘅奇幻文學，或者 2010 年嘅夢工場動畫片《馴龍記》呀噉；同時唔少東方作品都有用惡龍嘅形象－例子有《寵物小精靈》同埋《艾爾登法環》... 呀噉。

篇文跟住落嚟嘅部份，除非另外講明，否則龍呢隻字預設咗係指緊西方龍。

上古傳說

好似龍噉嘅橋段可以追溯到公元前咁耐：例如
舊約聖經嘅《詩篇》就有提到一隻叫 leviathan嘅怪獸；《詩篇》估計源自起碼 5 世紀 BC 甚至更耐之前，根據呢份文獻嘅描述，聖經海怪形態上係一隻身形長、有翼嘅大海蛇，體形非常巨大，起碼有成幾架大型船咁長，而且佢仲好似現代嘅龍形象噉曉噴火；
及後新約聖經最後一部嘅《啟示錄》入面，就有提到撒旦－基督教信仰裏面邪惡嘅代表－以 δράκων噉嘅形態出現。
好似上述呢啲文獻都表示，早喺公元 1 世紀嗰陣，歐洲同近東嗰頭經已有傳說描述體形巨大、有翼、識噴火、邪惡嘅爬蟲類傳說生物－呢啲特徵都同現代嘅龍形象非常相似。

中古傳說

中世紀嘅歐洲慢慢噉基督教化。呢個時期嘅歐洲人開始唔再接觸古希臘同古羅馬嘅文獻。有學者指出，龍嘅形象就係喺呢個時期開始變到比較似現代描述嘅噉，仲出咗唔少出名嘅故仔。包括：
《黃金傳說》：《黃金傳說》呢本書源自 13 世紀，記錄咗一拃有關基督教聖人嘅事蹟；呢本書有講到童貞瑪加利大呢個聖人－據講童貞瑪加利大生於 4 世紀初，佢因為唔肯放棄佢嘅基督教信仰而畀屋企人遂出家門，仲畀羅馬人酷刑對待同處死，佢對基督信仰嘅忠誠令基督教會後嚟封佢做聖人；根據《黃金傳說》裏面嘅傳說，迫害瑪加利大嘅人將佢韞咗喺監牢入面，佢喺監房裏面遇到隻邪惡嘅龍，正當隻龍要攻擊瑪加利大之際，瑪加利大郁手做十字聖號，佢嘅信仰嘅力量令到隻龍即刻消失咗。
《卑奧胡夫》：《卑奧胡夫》係一首好出名嘅古英文史詩，估計源於 10 世紀左右；《卑奧胡夫》故仔最後一章講到主角卑奧胡夫成為咗國王，佢嘅統治帶嚟咗 50 年咁耐嘅和平，不過有日，佢族人當中有個奴隸由隻惡龍嘅竇度偷走咗一隻用金造嘅杯，隻惡龍好嬲，仲由佢個竇度行出嚟周圍噴火，將佢經過嘅地方嘅一切冚唪唥燒成灰；身為國王嘅卑奧胡夫帶住佢手下嘅戰士到場，經過一輪戰鬥，卑奧胡夫同佢嘅手下成功打低隻惡龍，但卑奧胡夫喺戰鬥途中畀惡龍咬中中毒身亡；故仔最後就講卑奧胡夫啲族人厚葬卑奧胡夫，仲喺海邊起咗座墳塚嚟紀念佢。
...呀噉。由呢啲故仔睇得出，中世紀嗰陣歐洲人心目中嘅龍，已經同現代嘅好相似－龍嘅形象可以隨地區同個別傳說而有異，不過大致上都係會噴火同邪惡嘅生物，形象上似一隻隻有翼嘅大蜥蜴或者大蛇。

聖佐治同龍

《聖佐治同龍》係中世紀一個好出名嘅有關龍嘅故仔，估計最早喺 6 世紀已經存在。個故仔以聖佐治做主角－相傳聖佐治係 3 世紀嗰陣羅馬帝國嘅一個士兵，佢因為唔肯放棄自己嘅基督教信仰而畀羅馬人處死，而佢嘅殉道令佢畀打後嘅基督徒封做聖人，而且佢仲係英格蘭嘅主保聖人。

根據《聖佐治同龍》呢個傳說，當時喺利比亞有座城市受惡龍侵擾；隻惡龍日日都由城市度捉羊嚟食，而等到成座城啲羊都畀佢食嗮嗰陣，隻惡龍就開始食人，座城市嘅市民每日都焗住要犧牲一個生勾勾嘅人畀隻龍做祭品；佢哋有埋套制度，每日都會有方法揀個人做祭品；有一日，城主個女被揀中咗做祭品，聖佐治睇唔過眼，就用佢嘅騎矛殺死惡龍；城主好感激，跟住就攞嗮一大拃金銀珠寶出嚟，想用呢啲金銀珠寶做禮物報答聖佐治；不過聖佐治拒絕，而且仲郁手將啲金銀珠寶送嗮畀城上面嘅窮人。

傳說仲話，啲人見到聖佐治咁勁品德又咁好，就冚唪唥都受洗同改信基督教。

廿世紀嘅描述

龍嘅形象，到咗廿一世紀初都仲廣泛流傳。2022 年嘅不列顛百科全書係噉樣描述 dragon 呢隻字嘅：

响廿一世紀，龍係奇幻成日用嘅，由文學至電影至視像遊戲，都有用到龍呢條橋，而喺視像遊戲當中，龍往往係強大嘅敵人，一出場就係大佬級嘅角色。現代奇幻當中嘅龍傾向有以下呢啲特徵：

除此之外，同東方龍明顯有異嘅係，西方龍通常都會係奸角：佢哋會由人類度偷同搶金銀珠寶，仲會喺自己竇度囤積呢啲嘢，所以主角打低龍會得到龐大嘅犒賞；另一種常見嘅情節係西方龍捉走公主，所以英雄要打低惡龍拯救公主，常見到畀廿一世紀初嘅人覺得係陳腔濫調... 呀噉。

歐美作品

《哈比人歷險記》同《精靈寶鑽》等嘅中土世界相關小說作品
《龍與地下城》：係最出名嘅檯上 RPG，淨係個名已經有龍喺入面；下圖係《龍與地下城》裏面嘅龍嘅形象－

《魔法風雲會》：係集換式咭遊戲元祖，用咗奇幻美學，啲咭成日都提到龍。
《冰與火之歌》：係由著名美國作家佐治·R·R·馬田寫嘅一系列古典奇幻小說；龍响小說嘅情節當中扮演咗重要角色，情節亦有講到人類角色畀龍噴嘅火監生燒死。
《哈利波特》，尤其係可以睇吓《怪獸同佢哋嘅產地》
《寶貝龍 Spyro the Dragon》：係源自美國嘅平台遊戲系列，主角 Spyro 係一隻紫色嘅龍仔，有翼識噴火；順帶一提，《Spyro》係最出名嘅搜集拉松作品之一。
《史力加》：呢套戲被指係惡搞緊「英雄殺龍同拯救公主」呢條橋段。
《魔獸世界》：係最成功嘅 MMORPG 之一，有以惡龍做大佬級嘅角色。
《闇龍紀元》：奇幻動作 RPG；喺呢個系列嘅遊戲裏面，惡龍成日都扮演極難打嘅大佬。
《馴龍記》：成套戲都係圍繞住龍同維京人，當中第一集嘅情節就係講主角點樣馴服龍同埋學識騎龍。

日本作品
《超級瑪利奧系列》：呢個系列裏面嘅角色 Bowser被指雖然個樣望落似隻好大嘅陸龜，但又有啲似龍－Bowser 邪惡、識噴火而且成日捉走公主，要主角英雄救美。
《勇者鬥惡龍系列》
《最終幻想系列》：呢個系列入面嘅巴哈密龍王個樣似十足典型嘅龍。
《寵物小精靈》當中有好多種精靈嘅設計都係基於龍嘅，例子可以睇吓
No. 006 噴火龍、
No. 149 啟暴龍同埋
No. 635 三頭惡龍... 等等。
《遊戲王》
魂系遊戲：多隻魂系遊戲都有用龍做大佬級嘅敵人，例如 2022 年魂系名作《艾爾登法環》就有喺遊戲個開放世界裏面周圍放咗多隻惡龍做大佬。
《OVERLORD》
順帶一提，廿一世紀嘅日文當中有兩隻唔同嘅字指龍－doragon 同 ryuu ：
Doragon 係隻來自英文嘅借詞，會好似典型嘅英文借詞噉用片假名寫，寫做ドラゴン，日本人通常會攞呢隻字嚟指西方龍。
Ryuu / tatsu 係隻好古老嘅字，會用平假名或者漢字嚟寫，寫做りゅう / たつ或者竜，日本人通常會攞呢隻字嚟指東方龍。
－用兩隻唔同嘅字，好清楚噉分到兩種唔同嘅龍。

Wyvern：歐洲一種傳說生物，個樣似惡龍，不過得兩隻腳同兩隻翼，唔似得惡龍噉傳統上有 4 隻腳同兩隻翼；响現代嘅奇幻故仔當中， 往往畀人描繪成係低惡龍一等嘅－冇惡龍咁大隻，力量冇咁強，而且智能亦冇咁高。
連蟲：北歐同中歐一種傳說生物，有陣時畀人當做惡龍一種，相傳呢種怪獸住喺森林裏面，形狀似一條好巨型嘅蛇；佢哋未必係邪惡嘅，良善嘅連蟲可能只係畀魔法變咗做怪獸嘅王子，但邪惡嗰啲連蟲會攻擊人同食人。
騎士：喺傳統啲嘅故仔入面，負責打低惡龍拯救公主嘅人，好多時就係「著住閃呤呤甲嘅騎士」。
蜻蜓：蜻蜓响英文入面個名叫 dragonfly，當中嘅 dragon 就係指緊惡龍。
東方龍
大海蛇
小妖精
Yggdrasil

文獻 

Barber, Elizabeth Wayland, and Paul T. Barber. "Fire-Breathing Dragons." In When They Severed Earth from Sky: How the Human Mind Shapes Myth, 231-44. Princeton; Oxford: Princeton University Press, 2004.
Malone, Michael S. The Guardian of All Things: The Epic Story of Human Memory. New York City, New York: St. Martin's Press, 2012.
Stein, Ruth M. "The Changing Styles in Dragons - from Fáfnir to Smaug." Elementary English, 45, no. 2 (1968): 179-89.

歐詞

攷

拎 

「我哋啲龍唔同」 ，TV Tropes 呢頁有講到西方龍同東方龍嘅對比，仲有講埋現代奇幻作品裏面對龍嘅分類。除此之外，TV Tropes 仲有好多個網頁專講龍相關嘅橋段：
「我哋啲 wyvern 唔同」
「我哋啲多頭龍唔同」
好似貓噉嘅龍
樣似龍嘅惡物
死靈龍
人龍體
細到企到喺人膊頭上嘅龍
Our Dragons Are Different / Anime & Manga，呢頁講日本動漫入面嘅龍形象。
Theoi Project website: Dragons of Ancient Greek Mythology ，講希臘神話裏面嘅龍。
The History of Europe's Medieval Dragons and Times ，講中世紀歐洲龍傳說嘅歷史。

傳說生物